Territorio Militare del Sud

Territorio Militare del Sud («Det sørlige militære territorium») var den den av kolonien Italiensk Libya (1911–1943) som var direkte understilt den italienske militærmakt. Det omfattet libysk Sahara.

Beskrivelse
Dette administrative område lå sør for Italiensk Libyas fire kystprovinser, Tripoli, Misurata, Benghazi og Derna. Offisielt var det i engere forstand ikke del av Italiensk Libya, og var delt i fire militære sektorer:
Homs (Hun)
Murzuch - El Giof
Brach
Gat

Befolkningen var overveiende arabere, med minoriteter beskrevet som berbere og som svarte. Italienere var konsentert i den administrative hovedstad Hon, men det var også noen få også i fortet Gadames.

I 1938 omfattet militærterritoret 1.100.000 km² og hadde 50.889 innbyggere (nomader som for eksempel tuaregene ble ikke regnet med idet de ikke var bofaste).
thumb
Militærterritoriet ble utvidet etter konsesjoner fra Anglo-egyptisk Sudan og en territoriell overenskomst med Egypt. Italia hadde ved fredskonferansen i Versailles i 1919 ikke fått noen deler av det tyske kolonivelde, men som en kompensasjon fikk landet fra Storbritannia området kalt Oltre Giuba, og fra Frankrike noen  områder i Sahara.

I 1936 ble Aouzoustripen lagt til etter at det ble adskilt fra Tsjad, som den gang var del av Fransk ekvatorialafrika, i og med Mussolini-Laval-avtalen av 1935.New York Times: Aozou Strip

I 1931 ble småbyene El Tag og Al Jawf ovetatt av Italia. Egypt hadde avstått Kufra-området til Italiensk Libya i 1919, men det var ikke før tidlig på 1920-tallet at Italia hadde fått full kontroll der. I 1931 klarte general Rodolfo Graziani relativt lett å erobre Kufra, som ble ansett som strategisk beliggende, med en styrke bestående av 3.000 infantrister og artillerister og med støtte fra om lag 20 bombefly.  Ma'tan as-Sarra ble overdratt til Italia i 1934 som del av Sarra-triangelet av Det anglo-egyptiske kondominium, som betraktet området som uten verdi, og dermed som en billig måte å forsøke å tilfredsstille Benito Mussolinis ønsker om å utvide sitt herredømme.Burr, J. Millard and Robert O. Collins, Darfur: The Long Road to Disaster, Markus Wiener Publishers: Princeton, 2006, ISBN 1-55876-405-4, p. 111 I 1930-årene bygde italienske kolonialstyrker et moderne fort i El Tag.

Den administrative hovedstad Hun (Homs) 
Hun var administrativ hovedstad for Fezzan (Territorio Militare del Sud). Et lavt antall libysk-italienere bodde der, ved en telling var det 1.156 av dem. Stedet ble kalt Homs på denne tiden. I 1939 utgjorde de 3% av byents totalt 35.316 innbyggere. De forlot Homs etter at Italia tapte Libya under andre verdenskrig.

I 1930-årene foretok italienerne en rekke forbedringer i byen. Det ble blant annet anlagt en veiforbindelse til kysten (Fezzanveien).

Mindre italienske grupper bodde i Gadames og Gat. De fleste var der i tilknytning til de militære styrker, som Compagnie Auto-Avio-Sahariane, som patruljerte gjennom de vidstrakte ørkenområdene i Sahara.

Annen verdenskrig
Territorio Militare del Sud ble okkupert av de allierte under annen verdenskrig. Franskmennene invadertte fra Tsjad og okkuperte Fezzan-Ghadames, den vestlige del av territoriet, i 1943. Britene tok kontrollen over resten av territoriet.

Referanser

Kategori:Libyas historie
Kategori:Tidligere kolonier